ຂໍມອບເພງ ນ້ຳ​ເຊ​ລົ້ນຝັ່ງ ທີ່ຂັບຮ້ອງໂດຍ ສ. ອາຄົມ ໃຫ້ບັນດາ ແຟນລາຍການ ສຽງເພງຈາກແດນໄກ 
​ມາ​ມ່ວນຊື່ນ​ກັບ​​ວັນນະ​ສອນ ​ໃນລາຍການສຽງ​ເພງ ຈາກ​ແດນ​ໄກຂອງ VOA ກັນ​ດີກ​ວ່າ ວ່າ​ຄ່ຳ​ຄືນ​ນີ້ ເປັນເພງທີ່ຈະເຮັດໃຫ້ຫຼາຍໆທ່ານຄິດຮອດບ້ານເກີດເມືອງນອນ ປະເທດລາວພຸ້ນ ຢ່າງແນ່ນອນ.
ສະບາຍດີທຸກໆທ່ານ ວັນນະສອນຫວັງຢ່າງຍິ່ງວ່າທຸກໆທ່ານສະບາຍດີ ພ້ອມດ້ວຍພາລະໜ້າທີ່ ອາກາດໃນນະຄອນຫຼວງວໍຊີງຕັນ ກໍກຳລັງເຢັນສະບາຍ ມີຝົນຕົກແດ່ເລັກນ້ອຍ ກໍຍ່າງເຂົ້າລະດູໃບໄມ້ລົ່ນແລ້ວນີ້ນ່າ ອີກຈັກໜ່ອຍໃບໄມ້ ກໍຈະປ່ຽນສີ ຕາມລະດູການ ສວຍງາມເປັນທີ່ສຸດ ວັນນະສອນ ຈະຖ່າຍຮູບມາຝາກໃຫ້ທ່ານຜູ້ຟັງໄດ້ເບິ່ງໃນ website ຂອງເຮົາທີ່ lao voanews com ເອົາມາມ່ວນຊື່ນກັບວັນນະສອນໃນລາຍການສຽງເພງຈາກແດນໄກຂອງ VOA ກັນດີກວ່າ ວ່າຄ່ຳຄືນນີ້ ຈະເປັນເພງຂອງໃຜ ແລະຂໍມາຈາກໃສນັ້ນຂໍເຊີນເຂົ້າໄປຟັງພ້ອມໆກັນເລີຍ ໃຫ້ຟັງໄປ ແລະຄິດເອົາເອງວ່າເພງນີ້ແມ່ນເພງຫຍັງ ທີ່ທ່ານຟັງຈົບລົງໄປນັ້ນແມ່ນເພງ  ທີ່ປະພັນແລະຂັບຮ້ອງໂດຍ ທີ່ຜູ້ຟັງທ່ານ ຄຳແສນ ຈາກໂປແລນ ທີ່ຂຽນຜ່ານທາງ Facebook ຂໍຟັງເພງນີ້ ເພື່ອມອບໃຫ້ຜູ້ຄົນທີ່ເຄີຍອາໄສຢູ່ແຄມຝັ່ງເຊໂດນທັງຫຼາຍທີ່ໄດ້ພັດພາກຈາກບ້ານເກີດເມືອງນອນຂອງຕົນມາຢູ່ປະເທດອື່ນ ແຕ່ຄວາມເປັນລາວນັ້ນ ຍັງມີຢ່າງເຕັມປຽບ ແບບນ້ຳເຊລົ້ນຝັ່ງເລີຍ ສ່ວນເພງ  ທີ່ປະພັນໂດຍ ແລະ ຂັບຮ້ອງ ນີ້ ໄດ້ຄວາມກະລຸນາຈາກຍາເອື້ອຍດາຣາ ບັກຄຳ ອະດີດຫົວໜ້າຜະແນກ ພາສາລາວ ສົ່ງມາໃຫ້ ກໍຕ້ອງຂໍຂອບໃຈໃນຄວາມມີນ້ຳໃຈແລະຍັງຄ່ອຍຕິດຕາມໃຫ້ຄວາມຄິດເຫັນທີ່ດີໆ ສົ່ງມາໃຫ້ສະເໝີມາ ຂໍເຊີນໄປຟັງເພງ  ພ້ອມໆກັນເລີຍ ສ່ວນເພງສຸດທ້າຍນີ້ ຂໍຈັດມອບໃຫ້ທ່ານທີ່ມັກຮັກໃນແພງ ຫວານ ເພງອະມະຕະຂອງລາວໃນອະດີດ ທີ່ໝັ່ນຂຽນເຂົ້າມາຂໍຟັງເພງພວກນີ້ແລະວ່າ ຈະເປັນຂອງສິນລະປິນທ່ານໃດກໍໄດ້ ຂໍມອບເພງດັງໃນອະດີໃຫ້ທ່ານແສງສະຫວັດ ໄດ້ຟັງຊື່ນໃຈໄປເລີຍ…ຂໍມອບເພງ  ຂອງອາຈານ  ເພື່ອສົ່ງທ່ານຜູ້ຟັງເຂົ້ານອນ ແລະຂໍໃຫ້ທຸກໆ ທ່ານນອນຫຼັບຝັນດີ ພົບກັນໃໝ່ໃນສັບປະດາໜ້າ